**Bod č. Zastupiteľstvo Bratislavského samosprávneho kraja**

Materiál na rokovanie Zastupiteľstva

Bratislavského samosprávneho kraja

26. júna 2015

**Návrh**

**Rozšírenie Integrovaného dopravného systému v Bratislavskom kraji**

**– úplná tarifná integrácia (III. etapa)**

Materiál predkladá: Materiál obsahuje:

Ing. Martin Berta 1. Návrh uznesenia

podpredseda BSK 2. Dôvodová správa

3. Dokument Rozšírenie IDS BK – úplná tarifná integrácia (III. etapa)

Zodpovedný:

Ing. Marian Rovenský

predseda predstavenstva

Bratislavská integrovaná doprava, a.s.

Spracovatelia:

Ing. Zuzana Horčíková

riaditeľka odboru dopravnej integrácie

Bratislavská integrovaná doprava, a.s.

Ing. Peter Války

vedúci oddelenia ekonomiky dopravy

Bratislavská integrovaná doprava, a.s.

Bratislava

jún 2015

Návrh uznesenia

**UZNESENIE č. ....... / 2015**

zo dňa .............2015

Zastupiteľstvo Bratislavského samosprávneho kraja po prerokovaní materiálu

**A. schvaľuje**

**A1** zavedenie 3. etapy Integrovaného dopravného systému v Bratislavskom kraji.

**A2** v zmysle bodu A1 zmenu dokumentu *Metodika výpočtu cien cestovných lístkov IDS BK*, ktorou sa nahrádza dokument schválený uznesením Zastupiteľstva BSK č. 115/2012 zo dňa 07.12.2012.

**A3** v zmysle bodu A1 zmenu uznesenia Zastupiteľstva BSK č. 78/2010 zo dňa 05.11.2010 v časti B „*splnomocňuje predsedu Bratislavského samosprávneho kraja vykonávať zmeny a doplnky zoznamu zastávok a raz polročne informovať Zastupiteľstvo Bratislavského samosprávneho kraja o vykonaných zmenách*“, z ktorého sa vypúšťa časť o informovaní Zastupiteľstva.

**A4** v prípade, žemateriály v zmysle bodu A1, A2 tohto uznesenia nebudú v rovnakom znení schválené Mestským zastupiteľstvom hlavného mesta SR Bratislavy najneskôr do 90 dní od schválenia tohto uznesenia, stráca uznesenie platnosť.

**B. ukladá**

riaditeľovi Úradu Bratislavského samosprávneho kraja

**B1** v zmysle bodu A1 zapracovať finančné dopady do rozpočtu.

T: priebežne

**D ô v o d o v á s p r á v a**

Predložený materiál priamo nadväzuje na dokumenty:

*Integrovaný dopravný systém v Bratislavskom kraji – zavedenie I. etapy*, ktorý bol schválený Zastupiteľstvom BSK uznesením číslo 115/2012 zo dňa 07.12.2012 a Mestským zastupiteľstvom hlavného mesta SR Bratislavy uznesením číslo 915/2012 zo dňa 13.12.2012,

Súčasťou materiálu bol aj dokument Tarifné podmienky IDS BK, v ktorom boli okrem iného stanovené aj podmienky bezplatnej a zľavnenej prepravy. Časť z týchto podmienok má v zmysle Uznesenia MsZ č. 1375/2013 zo dňa 12.12.2013 odkladný účinok platný vo vozidlách DPB do dňa zavedenia III. etapy IDS BK. Samostatnou kapitolou je zavedenie osobitného (evidenčného) cestovného pre občanov nad 70 rokov, ktoré bolo plánované zaviesť k termínu zavedenia úplnej tarifnej integrácie, čo je v tomto prípade opäť termín zavedenia III. etapy. Jeho hodnota nebola stanovená.

*Integrovaný dopravný systém v Bratislavskom kraji - Zavedenie II. etapy*, ktorý bol schválený Zastupiteľstvom BSK uznesením číslo 55/2014 zo dňa 20.06.2014 a Mestským zastupiteľstvom hlavného mesta SR Bratislavy uznesením číslo 1644/2014 zo dňa 03.07.2014.

Na základe uvedených dokumentov bola na území hlavného mesta SR Bratislava a v okrese Malacky spustená dňom 1.6.2013 I. etapa IDS BK, ktorou sa realizovala čiastočná tarifná integrácia - zavedenie predplatných cestovných lístkov platných na integrovanom území u dopravcov DPB, SL a ZSSK a bolo schválené rozšírenie aj na okresy Pezinok a Senec, ku ktorému však zatiaľ pre názorovú rôznosť objednávateľov dopravných výkonov nedošlo.

Keďže sa pri príprave IDS Bratislavského kraja vyskytla možnosť v programovo období 2007 – 2013 prostredníctvom Nenávratných finančných príspevkov z OPBK využiť na vybudovanie jednotného tarifného systému spolufinancovanie z európskych fondov, bol spracovaný zámer a na jeho základe jednotlivé projekty, prostredníctvom ktorých sa– HMB a BSK – uchádzali o túto možnosť. Keďže cieľom opatrenia 1.2 Regionálna a mestská hromadná doprava *je zvýšenie počtu prepravených osôb prostredníctvom vylepšenej hromadnej dopravy*, bol zámer vybudovania jednotného tarifného systému postavený aj na nových atraktívnejších spôsoboch predaja.

Vzhľadom na náročnosť prípravy a realizácie takto rozsiahleho projektu, ako aj s ohľadom na skutočnosť, že zariadenia zabezpečujú dva rôzne subjekty, bolo rozhodnuté, že zámer zriadenia jednotného tarifného systému bude rozdelený do viacerých projektov :

1. *Zriadenie jednotného tarifného systému u dopravcov v pôsobnosti Bratislavského samosprávneho kraja* – cieľom projektu bol nákup, osadenie a inštalácia elektronických označovačov jednorazových cestovných lístkov (ďalej len „OCL“) s čítačkou bezkontaktných čipových kariet vo vozidlách autobusového dopravcu Slovak Lines, a. s. v počte 205 kusov. Projekt je ukončený.
2. *Zriadenie jednotného tarifného systému BID u správcu železničnej infraštruktúry ŽSR* – cieľom projektu je nákup osadenie a inštalácia 10 ks samoobslužných predajných automatov (ďalej len „PA“), ktoré budú umiestnené na najdôležitejších železničných staniciach v rámci Bratislavského kraja a 60 ks OCL, ktoré budú umiestnené na nástupištiach železničných staníc a zastávok ŽSR. Projekt je v štádiu implementácie – zariadenia sú t. č. vo výrobe a samotné osadenie je plánované na jeseň roku 2015.
3. *Dobudovanie tarifného zabezpečenia na území hlavného mesta SR Bratislava* – predmetom projektu je vybavenie vozidiel DPB, a. s. novými OCL spĺňajúcimi požadované kritériá v celkovom počte 1694 ks a novými palubnými počítačmi v celkovom počte 416 ks. Projekt bol zrušený z dôvodu zrušenia zmluvy riadiacim orgánom OPBK, HMB pripravuje náhradné riešenie.
4. *Dobudovanie tarifného zabezpečenia na území hlavného mesta SR Bratislava – II. etapa* – predmetom projektu bol nákup 13 ks samoobslužných PA, ktoré sú umiestnené v obchodných centrách na území Bratislavy. Projekt bol ukončený v roku 2012.
5. Projekt *Zriadenie jednotného informačného systému v pôsobnosti Bratislavského samosprávneho kraja* - zriadenie dispečerského riadiaceho systému BID. Obstarávanie tohto systému je momentálne pozastavené na Úrade pre verejné obstarávanie z dôvodu námietok neúspešného uchádzača.
6. *Propagácia zavádzania integrovaného dopravného systému v pôsobnosti Bratislavského samosprávneho kraja -* cieľom projektu je realizácia efektívnej marketingovo-informačnej kampane pri príležitosti spustenia nového IDS na území Hlavného mesta SR Bratislava a Bratislavského samosprávneho kraja. Projekt tvorí hlavné aktivity ako je interaktívna stránka (webový portál) a informačná kampaň. Projekt je v súčasnosti na kontrole na Úrade pre verejné obstarávanie.

V súvislosti s týmito realizovanými projektami sú HMB aj BSK zaviazaný riadiacim orgánom OPBK **spustiť III. etapu najneskôr dňom 01.11.2015**.

**Nesplnenie** tejto podmienky **bude mať za následok krátenie resp. vrátenie príspevkov za už zrealizované projekty**. Taktiež **nebude možné čerpať finančné prostriedky z fondov EÚ v programovom období 2014 – 2020**, nakoľko ich čerpanie je podmienené funkčným IDS.

**Záver:** v zmysle návrhu uznesenia odporúčame poslancom schváliť materiál tak, ako je uvedené v návrhu.