**Bod č.**

**Zastupiteľstvo Bratislavského samosprávneho kraja**

Materiál na rokovanie Zastupiteľstva

Bratislavského samosprávneho kraja

26. júna 2015

**Návrh**

**plánu kontrolnej činnosti útvaru hlavného kontrolóra Bratislavského samosprávneho kraja na 2. polrok 2015**

Predkladateľ: Materiál obsahuje:

Ing. Štefan Marušák 1. Návrh uznesenia

hlavný kontrolór BSK 2. Dôvodová správa

3. Stanoviská komisií

Zodpovedný:

Ing. Bystrík Hollý

riaditeľ ÚHK BSK

Spracovateľ:

Mgr. Jozef Ďurčo

kontrolór odd. všeobecnej kontroly ÚHK BSK

Bratislava

jún 2015

N á v r h u z n e s e n i a

UZNESENIE č. ....... / 2015

zo dňa 26. 06. 2015

Zastupiteľstvo Bratislavského samosprávneho kraja po prerokovaní materiálu

**A. s ch v a ľ u j e**

Plán kontrolnej činnosti na 2. polrok 2015 v počte a štruktúre

4 kontroly v školách a školských zariadeniach,

1. kontrola vybraných interných predpisov a nariadení na Úrade BSK,
2. kontroly v neziskových organizáciách, ktorým bol poskytnutý finančný príspevok z rozpočtu BSK,

5 kontrol plnenia opatrení prijatých na nápravu nedostatkov a odstránenie príčin ich vzniku zistených kontrolami,

1. kontrola v sociálnom zariadení,
2. kontrola v zdravotníckom zariadení,
3. kontrola použitia dotácie BSK v zmysle zmluvy o poskytnutí dotácie uzatvorenej medzi prispievateľom Bratislavským samosprávnym krajom a príjemcom – Mestská časť – Petržalka, IČO: 00603201, Kutlíkova 17, 852 12 Bratislava na projekt výstavby plavárne na území mestskej časti Bratislava- Petržalka, v sume 500 000,- €, schválenou uznesením č. 44/2014 zo dňa 20.06. 2014,

1 kontrola použitia dotácie BSK v zmysle zmluvy o poskytnutí dotácie uzatvorenej medzi prispievateľom Bratislavským samosprávnym krajom a príjemcom – Mesto Malacky, IČO: 0304913, Radlinského 2751/1, 901 01 Malacky na poskytnutie ústavnej pohotovostnej služby za rok 2014 v sume 580 000, - €, schválenou uznesením č. 80/2014 zo dňa 24.10.2014,

1. vypracovanie stanoviska hlavného kontrolóra k návrhu rozpočtu BSK na roky 2016 až 2018.
2. **s p l n o m o c ň u j e**

hlavného kontrolóra Bratislavského samosprávneho kraja

určovať výkon kontroly v konkrétnych subjektoch podľa schváleného počtu, štruktúry a určovať subjekty podľa potrieb riadenia a požiadaviek Zastupiteľstva Bratislavského samosprávneho kraja.

**D ô v o d o v á s p r á v a**

Polročným plánom kontrolnej činnosti útvaru hlavného kontrolóra BSK (ďalej len „ÚHK“) zastupiteľstvo BSK, v súlade so zákonom č. 302/2001 Z. z. o samospráve vyšších územných celkov (zákon o samosprávnych krajoch) a § 8 ods. 7 VZN č. 3/2012 o kontrole v Bratislavskom samosprávnom kraji, určuje počet kontrolných akcií, druh kontrolovaných subjektov, zameranie a účel kontroly.

Výber kontrolovaných subjektov sa uskutočňuje s využitím databázy, ktorá obsahuje kontrolované subjekty v kontrolnej pôsobnosti ÚHK a na základe požiadaviek odborných útvarov zaradiť do plánu kontrolnej činnosti na rok 2015 nimi navrhované konkrétne subjekty. V polročnom pláne kontrolnej činnosti je vytvorený primeraný časový priestor na vypracovanie stanoviska k návrhu rozpočtu BSK na roky 2016 až 2018 a vykonanie kontrol plnenia opatrení z predchádzajúcich kontrolných akcií. Do návrhu plánu kontrolnej činnosti ÚHK na 2. polrok 2015 je zaradených 16 kontrolných akcií, v ktorých sú zaradené aj dve kontroly vyplývajúce z uznesenia č. 16/2015 z 20. 02. 2015.

V 2. polroku 2015 bude ÚHK komplexne preverovať hospodárenie s finančnými prostriedkami a majetkom samosprávneho kraja vo vybraných subjektoch. Cieľom kontrol je posúdiť či sa finančné operácie na kontrolovaných subjektoch vykonali správne v súlade so zákonom, zmluvou o poskytnutí dotácií, či sa verejné zdroje  rozpočtu samosprávneho kraja využívali hospodárne, efektívne, účinne a účelne, predovšetkým či sa dodržiavala finančná disciplína. Pri kontrole hospodárenia a nakladania s majetkom a majetkovými právami samosprávneho kraja sa zisťuje a hodnotí skutočný stav z hľadiska dodržiavania všeobecne záväzných právnych predpisov a všeobecných záväzných nariadení samosprávneho kraja. Kontrolami plnenia prijatých opatrení na nápravu nedostatkov a odstránenie príčin ich vzniku sa zisťuje účinnosť opatrení a dodržiavanie disciplíny pri ich plnení.

Dôležitým aspektom pre dobrý výkon kontrolnej činnosti je vzdelávanie zamestnancov ÚHK. Preto aj v 2. polroku 2015 sa zúčastnia rôznych školení s aplikáciou noviel zákonov uplatňovaných pri výkone kontroly ako aj zdokonalením jazykových vedomostí kontrolórov zúčastňujúcich sa na jazykových kurzoch zabezpečených úradom BSK.

**Plán kontrolnej činnosti ÚHK**

**na 2. polrok 2015**

|  |  |
| --- | --- |
| **TÉMA č. 1** | **Kontrola hospodárenia s finančnými prostriedkami a nakladania s majetkom samosprávneho kraja vo vybraných školách a školských zariadeniach** |
| **Predbežný termín plnenia** | III. – IV. štvrťrok |
| **Cieľ** | Overiť dodržiavanie ustanovení príslušných všeobecne záväzných právnych predpisov a nakladanie s majetkom samosprávneho kraja za roky 2013 až 2014 v rozpočtových a príspevkových organizáciách. |
| **Výstup** | Správa alebo záznam o výsledku finančnej kontroly |
|  |  |
| **TÉMA č. 2** | **Kontrola vybraných interných predpisov a nariadení na Úrade BSK** |
| **Predbežný termín plnenia** | III. – IV. štvrťrok |
| **Cieľ** | Overiť aplikovanie interných predpisov a nariadení na Úrade BSK. |
| **Výstup** | Správa alebo záznam o výsledku kontroly |
| **Spolupráca** | Jednotlivé zodpovedné odbory Ú BSK |
|  |  |
| **TÉMA č. 3** | **Kontrola správnosti a oprávnenosti použitia finančného príspevku poskytnutého z rozpočtu BSK neziskovej organizácii poskytujúcej sociálnu pomoc na území BSK** |
| **Predbežný termín plnenia** | III. - IV. štvrťrok |
| **Cieľ** | Overiť vo vybranej neziskovej organizácii poskytujúcej sociálnu pomoc na území BSK správnosť a oprávnenosť použitia poskytnutého finančného príspevku z rozpočtu BSK v roku 2013 a 2014. |
| **Výstup** | Správa alebo záznam o výsledku finančnej kontroly |
| **Spolupráca** | Odbor sociálnych vecí BSK |
|  |  |
| **TÉMA č. 4** | **Kontrola plnenia opatrení prijatých na nápravu nedostatkov zistených kontrolou hospodárenia s finančnými prostriedkami a hospodárenia s majetkom BSK a na odstránenie príčin ich vzniku** |
| **Predbežný termín plnenia** | III.- IV. štvrťrok |
| **Cieľ** | Overiť splnenie opatrení prijatých na nápravu nedostatkov zistených kontrolou hospodárenia ÚHK a na odstránenie príčin ich vzniku. |
| **Výstup** | Správa alebo záznam o výsledku finančnej kontroly |
|  |  |
| **TÉMA č. 5** | **Kontrola hospodárenia s finančnými prostriedkami a nakladania s majetkom v sociálnom zariadení samosprávneho kraja** |
| **Predbežný termín plnenia** | III. – IV. štvrťrok |
| **Cieľ** | Overiť hospodárenie s finančnými prostriedkami a nakladanie s majetkom samosprávneho kraja v dvoch sociálnych zariadeniach v zriaďovateľskej pôsobnosti samosprávneho kraja za roky 2013 až 2014. |
| **Výstup** | Správa alebo záznam o výsledku finančnej kontroly |
|  |  |
| **TÉMA č. 6** | **Kontrola hospodárenia s finančnými prostriedkami a nakladania s majetkom v zdravotníckom zariadení samosprávneho kraja** |
| **Predbežný termín plnenia** | III. – IV. štvrťrok |
| **Cieľ** | Overiť hospodárenie s finančnými prostriedkami a nakladanie s majetkom samosprávneho kraja v zdravotníckom zariadení v zriaďovateľskej pôsobnosti samosprávneho kraja za roky 2013 až 2014. |
| **Výstup** | Správa alebo záznam o výsledku finančnej kontroly |
|  |  |
| **TÉMA č. 7** | **Kontrola použitia dotácie BSK v zmysle zmluvy o poskytnutí dotácie uzatvorenej medzi prispievateľom Bratislavským samosprávnym krajom a príjemcom – Mestská časť – Petržalka, IČO: 00603201, Kutlíkova 17, 852 12 Bratislava na projekt výstavby plavárne na území mestskej časti Bratislava- Petržalka, v sume 500 000,- €, schválenou uznesením č. 44/2014 z 20.06. 2014** |
| **Predbežný termín plnenia** | III. – IV. štvrťrok |
| **Cieľ** | Overiť, či sa poskytnutá dotácia použila na zmluve dohodnutý účel a či boli finančné prostriedky použité hospodárne, efektívne a účinne. |
| **Výstup** | Správa alebo záznam o výsledku finančnej kontroly |
|  |  |
| **TÉMA č. 8** | **Kontrola použitia dotácie BSK v zmysle zmluvy o poskytnutí dotácie uzatvorenej medzi prispievateľom Bratislavským samosprávnym krajom a príjemcom – Mesto Malacky, IČO: 0304913, Radlinského 2751/1, 901 01 Malacky na poskytnutie ústavnej pohotovostnej služby za rok 2014 v sume 580 000,  €, schválenou uznesením č. 80/2014 z 24.10.2014** |
| **Predbežný termín plnenia** | III. – IV. štvrťrok |
| **Cieľ** | Overiť, či sa poskytnutá dotácia použila na zmluve dohodnutý účel a či boli finančné prostriedky použité hospodárne, efektívne a účinne. |
| **Výstup** | Správa alebo záznam o výsledku finančnej kontroly |
|  |  |
| **TÉMA č. 9** | **Kontrola zásad hospodárenia pri čerpaní rozpočtu BSK v rokoch 2016 až 2018** |
| **Predbežný termín plnenia** | IV. štvrťrok |
| **Cieľ** | Kontrola súladu návrhu rozpočtu s platnými uzneseniami k rozpočtu a predovšetkým so zákonom č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov a zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov. |
| **Výstup** | Vypracovanie stanoviska hlavného kontrolóra k návrhu rozpočtu na roky 2016 až 2018 |
| **Spolupráca** | Odbor financií BSK |