**Bod č.**

**Zastupiteľstvo Bratislavského samosprávneho kraja**

Materiál na rokovanie Zastupiteľstva

Bratislavského samosprávneho kraja

dňa 26. júna 2015

**Návrh**

**na poskytnutie dotácií v zmysle VZN BSK č. 6/2012 o poskytovaní dotácií z rozpočtu Bratislavského samosprávneho kraja – Naša škôlka – náš kraj**

**Materiál predkladá:**  **Materiál obsahuje:**

**PhDr. Alžbeta Ožvaldová**  1. Návrh uznesenia

Podpredsedníčka 2. Dôvodová správa

Bratislavského samosprávneho kraja 3. Zápisnica z Osobitnej komisie

**4.** Stanoviská komisii

Zodpovedná:

PaedDr. Barbora Oráčová, PhD.

riaditeľka kancelárie predsedu BSK

Spracovatelia:

Ing. Juraj Čupka

referent kancelárie predsedu BSK

Bratislava

jún 2015

N á v r h u z n e s e n i a

**UZNESENIE č. ....... / 2015**

zo dňa 26. júna 2015

Zastupiteľstvo Bratislavského samosprávneho kraja po prerokovaní materiálu

**s c h v a ľ u j e**

**A.1** v súlade s § 4 ods. 3 Všeobecne záväzného nariadenia Bratislavského samosprávneho kraja č. 6/2012 o poskytovaní dotácií z rozpočtu Bratislavského samosprávneho kraja výnimku na podanie žiadosti o poskytnutie dotácie nad 2. 500,- € na projekt „Naša škôlka – náš kraj“

**A.2.** za účelom dofinancovania dotácií v roku 2015 podľa Všeobecne záväzného nariadenia Bratislavského samosprávneho kraja č. 6/2012 o poskytovaní dotácií z rozpočtu Bratislavského samosprávneho kraja navýšenie rozpočtu Bratislavského samosprávneho kraja na rok 2015 na strane príjmov – daň z fyzických osôb v sume 104 500,- € a navýšenie na strane výdavkov v Podprograme 1.1: Výkon funkcie predsedu, podpredsedov a poslancov v sume 104 500,- €.

**A.3** dotácie na bežné výdavky, kapitálové výdavky a refundácie v celkovej výške **301 500, - €** z Podprogramu 1.1: Výkon funkcie predsedu, podpredsedov a poslancov zastupiteľstva BSK za účelom financovania projektu „Naša škôlka – náš kraj“ ako projektu mimoriadneho významu, ktorý je spoločným záujmom Bratislavského samosprávneho kraja a miest, obcí a mestských častí v prospech celého územia Bratislavského samosprávneho kraja a súčasne podporuje poskytovanie všeobecne prospešných služieb a verejnoprospešných účelov, v súlade s § 3 písm. a) a c) Všeobecne záväzného nariadenia Bratislavského samosprávneho kraja č. 6/2012 o poskytovaní dotácií z rozpočtu Bratislavského samosprávneho kraja v zmysle stanoviska a odporúčania osobitnej komisie na posudzovanie dotácií takto:

|  |  |  |  |  |  |
| --- | --- | --- | --- | --- | --- |
| **Por. č.** | **Názov žiadateľa** | **Názov projektu** | **Adresa** | **Požadovaná suma** | **Schválená suma** |
| 1 | Materská škola Prešovská 28 - rozpočtová organizácia zriadená mestskou časťou | Čistý vzduch (zakúpenie germicídneho žiariča ktorý sa využíva na sterilizáciu vzduchu za prítomností ľudí) | Palkovičová 11, 821 08 Bratislava | 5 000,00 € | **0,00 €** |
| 2 | MČ BA - Čunovo | Rekonštrukcia umyváky a kuchyne MŠ, doplnenie technologického zariadenia kuchyne o trojetážovú pekársko-cukrársku pec | Hraničiarska 22, 851 10 Bratislava | 11 000,00 € | **4 000,00 €** |
| 3 | MČ BA - Rača | Športová záhrada (rekonštrukcia školského dvora pri MŠ, odstránenie betónovej plochy a múrov, zatrávnenie plochy, osadenie športových prvkov, vytvorenie záhrady) | Kubačova 21, 831 06 Bratislava | 20 000,00 € | **0,00 €** |
| 4 | Obec Tureň | Rekonštrukcia chodníkov a terasy v objekte MŠ Tureň | 903 01 Tureň 36 | 8 000,00 € | **4 000,00 €** |
| 5 | Obec Hrubý Šúr | Rekonštrukcia 4-tr. ZŠ s MŠ (plynový sporák, pracovné stoly, poličky, zdravotechnika, elektroinštalácia, svietidla, potravinový výťah) | 903 01 Hrubý Šúr 205 | 11 000,00 € | **4 000,00 €** |
| 6 | MČ BA - Staré Mesto MŠ - Óvoda ul. 29. Augusta č 6 | Výmena vonkajších otvorových konštrukcií v MŠ - Óvoda na ul. 29. Augusta č. 6, Bratislava | Vajanského nábr. 3, 814 21 Bratislava | 8 000,00 € | **4 000,00 €** |
| 7 | Materská škola Kríková 20 s elokovaným pracoviskom v objekte Šíravská 8 Bratislava | Nákup a využívanie interaktívnej tabule | Kríková 20, 821 07 Bratislava | 3 260,00 € | **0,00 €** |
| 8 | SRRZ - RZ pri Materskej škole Sládkovičova 13, 900 01 Modra - Občianske združenie | Farebná záhradka - vybudovanie záhradného domčeka pre deti | Sládkovičova 13, 900 01 Modra | 5 568,00 € | **4 000,00 €** |
| 9 | Združenie rodičov a priateľov školy pri MŠ Búdková - občianske združenie | Rekonštrukcia školského dvora | Búdková 21, 811 04 Bratislava | 15 000,00 € | **5 500,00 €** |
| 10 | Obec Tomášov | Nadstavba MŠ Tomášov - stavebné úpravy | 1. mája 5, 900 44 Tomášov | 20 000,00 € | **4 000,00 €** |
| 11 | O.Z. Modrá Hviezdička - občianske združenie | Zdravo a kultúrne - stavebné úpravy - obklad, dlažba, sanita MŠ SNP 14, Modra | SNP 14, 900 01 Modra | 5 000,00 € | **4 000,00 €** |
| 12 | MŠ Alberta Molnára Szencziho, Fándlyho 20, Senec | Modernizácia vonkajších priestorov MŠ A.M. Szencziho Senec - odstránenie pôvodnej dlažby, výmena zábradlia | Fándlyho 20, 903 01 Senec | 6 150,00 € | **4 000,00 €** |
| 13 | Obec Kráľová pri Senci | Rekonštrukcia strechy - havarijný stav na budove MŠ v Kráľovej pri Senci - II. Etapa | 900 50 Kráľová pri Senci 326 | 20 000,00 € | **4 000,00 €** |
| 14 | MČ Bratislava - Záhorská Bystrica | Rekonštrukcia, nadstavba a prístavba MŠ Hargašova | Nám. rodiny 1, 843 57 Bratislava | 16 596,96 € | **4 000,00 €** |
| 15 | Obec Šenkvice | Výmena okien na budove MŠ, Horná 11 | Nám. G. Kolinoviča 5, 900 81 Šenkvice | 12 454,65 € | **5 500,00 €** |
| 16 | Obec Vlky | Rekonštrukcia budovy MŠ vo Vlkoch - 2. etapa - výmena okien, dverí, stavebné práce | 900 44 Vlky 83 | 14 000,00 € | **5 500,00 €** |
| 17 | Obec Reca | Výmena okien a dverí na materskej škole | Obecný úrad 24, 925 26 Reca | 7 198,52 € | **4 000,00 €** |
| 18 | Obec Vinosady | Rozšírenie kapacity materskej školy - stavebné úpravy | Pezinská 95, 902 01 Vinosady | 5 500,00 € | **4 000,00 €** |
| 19 | Obec Píla | Rekonštrukcia materskej školy v Píle, III. etapa | Č.d. 68, 900 89 Píla | 5 000,00 € | **4 000,00 €** |
| 20 | Materská škola, Fándlyho 2, Senec | Vybavenie interiéru novovytvorenej triedy MŠ Fándlyho 2, Senec - elokované pracovisko Hurbanova Ves | Fándlyho 2, 903 01 Senec | 8 000,00 € | **4 000,00 €** |
| 21 | MČ Bratislava - Petržalka | Elokované pracovisko MŠ Gessayova 31, Bratislava v ZŠ Gessayova 2, Bratislava | Kutlíkova 17, 852 12 Bratislava | 20 000,00 € | **5 500,00 €** |
| 22 | Obec Jablonové | Naša škôlka - náš kraj - šport a hry pre zdravie II. etapa | Jablonové 197, 900 54 Jablonové | 6 500,00 € | **4 000,00 €** |
| 23 | Obec Malinovo | Naša škôlka - náš kraj - exteriérové drevené detské ihrisko | L. Slobodu 177, 900 45 Malinovo | 8 000,00 € | **4 000,00 €** |
| 24 | Mesto Svätý Jur | Naša škôlka - náš kraj: Nadstavba a dovybavenie MŠ Pezinská - výdajne stravy - vybavenie jedene kuchynským zariadením | Prostredná 29, 900 21 Svätý Jur | 18 000,00 € | **4 000,00 €** |
| 25 | MČ Bratislava - Karlova Ves | Interiérové vybavenie pre dve materské školy na ulici Majerníkova 11 a Majerníkova 60 - postele s príslušenstvom, nábytok a didaktické pomôcky a doplnenie vonkajších prvkov ihriska | Nám. sv. Františka 8, 842 62 Bratislava | 16 612,56 € | **4 000,00 €** |
| 26 | Materská škola gen. Pekníka 2, Pezinok | Škôlka v škole - zariadenie tried - nábytok, materiálne zabezpečenie tried, nákup digitálnych a edukačných pomôcok | Gen. Pekníka 2, 902 01 Pezinok | 20 000,00 € | **4 000,00 €** |
| 27 | Materská škola Vajanského 16, Pezinok | Zmestíme sa všetci - vybavenie novej kuchyne modernou technológiou, vybavenie novej triedy | Vajanského 16, 902 01 Pezinok | 20 000,00 € | **5 500,00 €** |
| 28 | Obec Báhoň | Výmena okien a vchodových dverí na budove MŠ Báhoň | Ul. SNP 65, 900 84 Báhoň | 10 000,00 € | **4 000,00 €** |
| 29 | MČ Bratislava - Rača | Krásne triedy v MŠ Gelnická 34 - vybavenie interiéru novovzniknutých tried, spální, soc. zariadení a zariadenia školského stravovania | Kubačova 21, 831 06 Bratislava | 20 000,00 € | **6 000,00 €** |
| 30 | Základná škola a materskou školou, Vištuk | Športom ku zdraviu - revitalizácia ihriska pri ZŠ a MŠ Vištuk | Vištuk č. 44, 900 85 Vištuk | 8 320,00 € | **4 000,00 €** |
| 31 | MČ Bratislava - Rusovce | Naša škôlka - Rusovce - úprava existujúceho priestoru na telocvičňu pre deti predškolského veku v budove MŠ | Vývojová 8, 851 10 Bratislava | 20 000,00 € | **4 000,00 €** |
| 32 | Materská škola Kríková 20 s elokovaným pracoviskom Šíravská 8, Bratislava | Revitalizácia školského dvora - dve herné zostavy (šplhacia stena, pohybová lavica, šmýkačka, bradlá a pod.) | Kríková 20, 821 07 Bratislava | 10 499,00 € | **4 000,00 €** |
| 33 | MČ Bratislava - Vajnory | Naša škôlka - Náš kraj - "Vnútorné zariadenie MŠ na Koniarkovej ulici pre najmenších obyvateľov BSK z dôvodu zvýšenia kapacity MŠ | Roľnícka 109, 831 07 Bratislava | 20 000,00 € | **7 500,00 €** |
| 34 | Obec Viničné | Naša škôlka - Náš kraj | Cintorínska 1000/13, 900 23 Viničné | 19 980,00 € | **4 000,00 €** |
| 35 | Materská škola Kaméliová 10, Bratislava | Rekonštrukcia terás v MŠ Kaméliová | Kaméliová 10, 821 07 Bratislava | 19 500,00 € | **4 000,00 €** |
| 36 | MČ Bratislava - Vrakuňa | Naša škôlka - Náš kraj - nákup nových zariadení tried MŠ | Šíravská 7, 821 07 Bratislava | 20 000,00 € | **4 000,00 €** |
| 37 | Obec Blatné | Rekonštrukcia detského ihriska v MŠ Blatné | Šarfická 37, 900 82 Blatné | 18 641,89 € | **4 000,00 €** |
| 38 | Obec Budmerice | Naša škôlka - Náš kraj - zvýšenie bezpečnosti v MŠ a rozšírenie kapacity MŠ | 90086 Budmerice 534 | 20 000,00 € | **4 000,00 €** |
| 39 | Obec Jablonec | Rekonštrukcia MŠ v obci Jablonec | 900 86 Jablonec 206 | 5 000,00 € | **4 000,00 €** |
| 40 | Obec Ivanka pri Dunaji | Rekonštrukcia priestorov MŠ na Hviezdoslavovej ulici v Ivanke pri Dunaji | Štefánikova 12, 900 28 Ivanka pri Dunaji | 7 900,00 € | **4 000,00 €** |
| 41 | Obec Doľany | Naša škôlka - Náš kraj - stavebné práce | 900 88 Doľany 169 | 20 000,00 € | **4 000,00 €** |
| 42 | Obec Rovinka | Naša škôlka - Náš kraj - modernizácia školskej jedálne | 900 41 Rovinka 350 | 13 540,00 € | **4 000,00 €** |
| 43 | MČ Bratislava - Karlova Ves | Naša škôlka - Náš kraj - MŠ Suchohradská 3 - rekonštrukcia terás a múrikov detského ihriska | Nám. sv. Františka 8, 842 62 Bratislava | 12 000,00 € | **5 500,00 €** |
| 44 | MŠ Linzbothova, Bratislava | Druhý domov - stavebné úpravy | Linzbothova 18, 821 06 Bratislava | 19 655,00 € | **5 500,00 €** |
| 45 | MŠ Linzbothova, Bratislava s elokovan. pracoviskom na Dudvážskej 4 | Cesta za zdravím - stavebné úpravy | Linzbothova 18, 821 06 Bratislava | 13 900,00 € | **4 000,00 €** |
| 46 | MŠ Linzbothova, Bratislava s elokovan. pracoviskom na Latorickej 2 | Trieda je ako moja izbička a jedáleň je ako mamina kuchyňa - stavebné úpravy | Linzbothova 18, 821 06 Bratislava | 13 900,00 € | **4 000,00 €** |
| 47 | Mesto Modra | Sanácia budovy MŠ ul. SNP č. 14, Modra - odstránenie havarijného stavu | Dukelská 38, 900 01 Modra | 18 000,00 € | **4 000,00 €** |
| 48 | Rodičovské združenie pri MŠ Bzovícka 6, Bratislava | Rekonštrukcia detských kúpeľní v MŠ Bzovícka | Bzovícka 6, 851 07 Bratislava | 15 644,12 € | **4 000,00 €** |
| 49 | MŠ Estónska 3, 821 06 Bratislava | Otvorme dvere deťom - rekonštrukcia vstupu | Estónska 3, 821 06 Bratislava | 10 100,00 € | **4 000,00 €** |
| 50 | MŠ Estónska 3, 821 06 Bratislava elokované pracovisko Podzáhradná 1 | Viac detí, viac radosti - stavebné práce | Estónska 3, 821 06 Bratislava | 19 655,00 € | **4 000,00 €** |
| 51 | MŠ Estónska 3, 821 06 Bratislava elokované pracovisko Estónska 7 | Novými dverami a podlahami k modernizácii našej MŠ | Estónska 3, 821 06 Bratislava | 10 077,00 € | **4 000,00 €** |
| 52 | ZŠ s MŠ s VJM - Alapiskola és Óvoda - Vetvárska, BA | Hrajme sa na podlahe - stavebné úpravy | Vetvárska 7, 821 06 Bratislava | 10 060,00 € | **4 000,00 €** |
| 53 | MČ Bratislava - Dúbravka | Revitalizácia školského dvora a výmena kopilitu MŠ pri Kríži | Žatevná 2, 841 01 Bratislava | 5 000,00 € | **4 000,00 €** |
| 54 | MČ Bratislava - Dúbravka | Školský dvor je miesto, kde sa cítim dobre - vybudovanie bezpečného miesta pre hry | Žatevná 2, 841 01 Bratislava | 5 000,00 € | **4 000,00 €** |
| 55 | Obec Miloslavov | Naša škôlka - Náš kraj - zariadenie MŠ nábytkom | 900 42 Miloslavov 181 | 18 869,00 € | **4 000,00 €** |
| 56 | MČ Bratislava - Nové Mesto | Nadstavba MŠ Jeséniova pre 53 detí | Junácka 1, 832 91 Bratislava | 8 000,00 € | **4 000,00 €** |
| 57 | MČ Bratislava - Jarovce | Zvýšenie kapacity kuchyne MŠ - kuchynské zariadenia | Palmová 1, 851 10 Bratislava | 8 000,00 € | **4 000,00 €** |
| 58 | MČ Bratislava - Nové Mesto | MŠ v ZŠ Kalinčiakova pre 48 detí | Junácka 1, 832 91 Bratislava | 8 000,00 € | **5 500,00 €** |
| 59 | Obec Nová Dedinka | Detské ihrisko - herná zostava - zakúpenie a montáž zostavy | Mierová 11, 900 29 Nová Dedinka | 7 000,00 € | **4 000,00 €** |
| 60 | Obec Most pri Bratislave | Modernizácia vybavenia MŠ - nábytok, šatňové skrinky, stolíky, stoličky | 900 46 Most pri Bratislave 96 | 7 000,00 € | **4 000,00 €** |
| 61 | MŠ Heyrovského 4, Bratislava s elokovan. pracoviskom Malokarpatské nám 6 | Revitalizácia ihriska MŠ Malokarpatské nám. 6, Bratislava | Heyrovského 4, 841 03 Bratislava | 14 800,00 € | **4 000,00 €** |
| 62 | Obec Slovenský Grob | Naša škôlka - Náš kraj - rozšírenie kapacít MŠ formou modulov | Hlavná 132, 900 26 Slovenský Grob | 20 000,00 € | **0,00 €** |
| 63 | Obec Slovenský Grob | Naša škôlka - Náš Kraj - výmena výplne okenných otvorov v triedach | Hlavná 132, 900 26 Slovenský Grob | 4 581,71 € | **4 000,00 €** |
| 64 | Obec Závod | Dokončenie rekonštrukcie soc. zariadení a odkanalizovanie ZŠ s MŠ Závod a oplotenie detského ihriska MŠ | Sokolská 243, 908 72 Závod | 15 000,00 € | **5 500,00 €** |
| 65 | Obec Chorvátsky Grob | Rozšírenie kapacity MŠ v Chorvátskom Grobe o dve triedy | Nám. Josipa Andriča 17, 900 25 Chorvátsky Grob | 20 000,00 € | **0,00 €** |
| 66 | Mesto Malacky | Rekonštrukcia pavilónu MŠ Bernolákova | Radlinského 1, 901 01 Malacky | 20 000,00 € | **4 000,00 €** |
| 67 | MČ Bratislava - Ružinov | Vybudovanie detského ihriska pri novovzniknutých elokovaných triedach MŠ Vietnamská | Mierová 21, 827 05 Bratislava | 20 000,00 € | **9 000,00 €** |
| 68 | MČ Bratislava - Staré Mesto | Kompletná výmena okien na objekte MŠ Malá | Vajanského nábrežie 3, 814 21 Bratislava | 10 500,00 € | **4 000,00 €** |
| 69 | MČ Bratislava - Staré Mesto | Kompletná výmena okien priestoroch MŠ Tabaková | Vajanského nábrežie 3, 814 21 Bratislava | 9 500,00 € | **4 000,00 €** |
| 70 | Mesto Stupava | Rekonštrukcia MŠ | Hlavná 24, 900 31 Stupava | 20 000,00 € | **5 500,00 €** |
| 71 | Obec Zálesie | Naša škôlka - Náš kraj | Trojičné nám. 1, 900 28 Zálesie | 13 832,00 € | **4 000,00 €** |
| 72 | Obec Marianka | Naša škôlka - Náš kraj | Školská 32, 900 33 Marianka | 20 000,00 € | **4 000,00 €** |
| 73 | Obec Bernolákovo | Prístavba MŠ v Bernolákove - vybavenie tried - nábytok a pod. | Hlavná 111, 900 27 Bernolákovo | 10 000,00 € | **4 000,00 €** |
| 74 | Obec Plavecké Podhradie | Rekonštrukcia MŠ | 906 36 Plavecké Podhradie | 17 000,00 € | **4 000,00 €** |
| **SPOLU** | | | | **974 295,41 €** | **301 500,00 €** |
|
|

**D ô v o d o v á s p r á v a**

Zákonom č. 302/2001 Z. z. o samospráve vyšších územných celkov (zákon o samosprávnych krajoch) v znení neskorších predpisov sa určuje postavenie samosprávneho kraja ako samostatného správneho celku Slovenskej republiky. Samosprávny kraj je právnická osoba, ktorá za podmienok ustanovených zákonom samostatne hospodári so svojim majetkom a s vlastnými príjmami, zabezpečuje a chráni záujmy a práva svojich obyvateľov. Pri výkone samosprávy sa stará o všestranný rozvoj svojho územia a o potreby svojich obyvateľov. Základným nástrojom finančného hospodárenia, ktorým sa riadi financovanie úloh a funkcií vyššieho územného celku v príslušnom rozpočtovom roku, je rozpočet vyššieho územného celku. Rozpočet je vyjadrením samostatného hospodárenia VÚC.

Podľa ustanovenia § 8 zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov (ďalej len „zákon o rozpočtových pravidlách“) môže vyšší územný celok poskytovať dotácie obciam na svojom území ako účasť na financovaní spoločných úloh v záujme rozvoja územia vyššieho územného celku, iným obciam alebo vyšším územným celkom, ak ide o poskytnutie pomoci pri likvidácii následkov živelnej pohromy, havárie alebo inej podobnej udalosti na ich území. Za podmienok ustanovených všeobecne záväzným nariadením vyššieho územného celku môže vyšší územný celok poskytovať dotácie aj iným právnickým osobám a fyzickým osobám - podnikateľom, ktorí majú sídlo alebo trvalý pobyt na území vyššieho územného celku, a to na podporu všeobecne prospešných služieb, všeobecne prospešných alebo verejnoprospešných účelov a na podporu podnikania a zamestnanosti. Podľa ustanovenia § 8 ods. 7 zákona o rozpočtových pravidlách sa také prostriedky rozpočtujú v rozpočte vyššieho územného celku na príslušný rozpočtový rok na konkrétnu akciu, úlohu alebo účel použitia prostriedkov a podliehajú ročnému zúčtovaniu s rozpočtom vyššieho územného celku. Ich poskytnutím nemožno zvýšiť celkový dlh vyššieho územného celku.

Pojem „spoločné úlohy v záujme rozvoja územia vyššieho územného celku“ zákon o rozpočtových pravidlách nedefinuje. Zákon o rozpočtových pravidlách je všeobecnou právnou úpravou, ktorou sa vytvára legislatívny rámec možnosti poskytnutia finančných prostriedkov z rozpočtu vyššieho územného celku obciam na území vyššieho územného celku na realizáciu takých úloh, ktorými sa súčasne napĺňajú úlohy a pôsobnosť vyššieho územného celku vo vzťahu k rozvoju jeho územia. Záležitosti týkajúce sa samosprávnej pôsobnosti obce znamenajú aj všestranný rozvoj územia samosprávneho kraja a potrieb jeho obyvateľov. Ustanovenie § 8 ods. 4 zákona o rozpočtových pravidlách je rámcovou úpravou nadväzujúcou na hmotnoprávne normy upravujúce úlohy a pôsobnosť vyššieho územného celku. Podľa § 2 písm. e) Všeobecne záväzného nariadenia č. 6/2012 o poskytovaní dotácií z rozpočtu Bratislavského samosprávneho kraja, spoločnými úlohami sú úlohy, ktorými sa napĺňajú funkcie a pôsobnosť Bratislavského samosprávneho kraja vo vzťahu k rozvoju územia Bratislavského samosprávneho kraja. Podľa zákona č. 302/2001 Z. z. o samospráve vyšších územných celkov v znení neskorších predpisov (ďalej len „zákon o samosprávnych krajoch“) samosprávny kraj je právnická osoba, ktorá za podmienok ustanovených zákonom samostatne hospodári so svojim majetkom a s vlastnými príjmami, zabezpečuje a chráni záujmy a práva svojich obyvateľov. Pôsobnosť samosprávnych krajov pri výkone samosprávy upravuje ustanovenie § 4 zákona o samosprávnych krajoch ako starostlivosť o všestranný rozvoj územia samosprávneho kraja a o potreby obyvateľov samosprávneho kraja, pritom najmä, okrem iného, podľa § 4 ods. 1 písm. k) a o) zákona o samosprávnych krajoch utvára podmienky na rozvoj výchovy a vzdelávania, najmä v stredných školách, a na rozvoj ďalšieho vzdelávania a spolupracuje s obcami pri tvorbe programov sociálneho a ekonomického rozvoja obcí. Samosprávny kraj v súlade s ustanovením § 7 zákona o samosprávnych krajoch pri výkone svojej pôsobnosti s obcami spolupracuje. Záležitosti týkajúce sa samosprávnej pôsobnosti obce znamenajú aj všestranný rozvoj územia samosprávneho kraja a potrieb jeho obyvateľov. Obec pri výkone samosprávy podľa § 4 ods. 3 zákona č. 369/1990 Zb. o obecnom zriadení v znení neskorších predpisov, okrem iného, utvára podmienky na vzdelávanie. Úlohy a pôsobnosť Hlavného mesta Slovenskej republiky Bratislavy a jeho mestských častí upravuje zákon č. 377/1990 Zb. o hlavnom meste Slovenskej republiky Bratislave v znení neskorších predpisov; Bratislava vykonáva územnú samosprávu patriacu obci (§ 1a ods. 1), mestské časti Bratislavy vykonávajú samosprávu Bratislavy v rozsahu vymedzenom zákonmi a štatútom Bratislavy (§ 1a ods. 2). Podľa Čl. 38 Štatútu Hlavného mesta Slovenskej republiky Bratislavy v znení jeho dodatkov č. 1 až 9 zriaďujú a zrušujú podľa siete materské školy a zariadenia školského stravovania pre deti materských škôl mestské časti; mestské časti vytvárajú podmienky na výchovu a vzdelávanie detí a vykonávajú správu škôl, ktorých sú zriaďovateľmi a na uskutočnenie výchovno-vzdelávacieho procesu zabezpečuje priestory a materiálno-technické zabezpečenie.

Všeobecne prospešnými službami sa, podľa § 2 ods. 2 zákona č. 213/1997 Z.z. o neziskových organizáciách poskytujúcich všeobecne prospešné služby v znení neskorších predpisov, rozumie najmä poskytovanie zdravotnej starostlivosti, poskytovanie sociálnej pomoci a humanitárna starostlivosť, tvorba, rozvoj, ochrana, obnova a prezentácia duchovných a kultúrnych hodnôt, ochrana ľudských práv a základných slobôd, vzdelávanie, výchova a rozvoj telesnej kultúry, výskum, vývoj, vedecko-technické služby a informačné služby, tvorba a ochrana životného prostredia a ochrana zdravia obyvateľstva, služby na podporu regionálneho rozvoja a zamestnanosti, zabezpečovanie bývania, správy, údržby a obnovy bytového fondu. Verejnoprospešnými účelmi sa, podľa § 2 ods. 3 zákona č. 34/2002 Z.z. o nadáciách a o zmene Občianskeho zákonníka v znení neskorších predpisov, rozumie najmä rozvoj a ochrana duchovných a kultúrnych hodnôt, realizácia a ochrana ľudských práv alebo iných humanitných cieľov, ochrana a tvorba životného prostredia, zachovanie prírodných hodnôt, ochrana zdravia, ochrana práv detí a mládeže, rozvoj vedy, vzdelania, telovýchovy a plnenie individuálne určenej humanitnej pomoci pre jednotlivca alebo skupinu osôb, ktoré sa ocitli v ohrození života alebo potrebujú naliehavú pomoc pri postihnutí živelnou pohromou.

Utváranie podmienok na rozvoj výchovy a vzdelávania v mestách, obciach a mestských častiach na území Bratislavského samosprávneho kraja znamená súčasne aj starostlivosť o rozvoj územia Bratislavského samosprávneho kraja a o potreby jeho obyvateľov.

Postup a podmienky poskytovania dotácií z rozpočtu Bratislavského samosprávneho kraja upravuje Všeobecne záväzné nariadenie Bratislavského samosprávneho kraja č. 6/2012 o poskytovaní dotácií z rozpočtu Bratislavského samosprávneho kraja zo dňa 07.12.2012. Podľa ustanovenia § 3 písm. a) všeobecného záväzného nariadenia možno dotáciu poskytnúť obci, mestu alebo mestskej časti na území Bratislavského samosprávneho kraja, a to ako účasť na financovaní spoločných úloh v záujme rozvoja územia Bratislavského samosprávneho kraja; podľa ustanovenia § 3 písm. c) dotáciu možno poskytnúť iným právnickým osobám ako uvedeným v písm. a) a b) predmetného ustanovenia ktorých BSK nie je zakladateľom a ktoré majú sídlo na území BSK a fyzickým osobám – podnikateľom, ktorí majú sídlo alebo trvalý pobyt na území BSK, a to na podporu všeobecne prospešných služieb, všeobecne prospešných alebo verejnoprospešných účelov, na podporu podnikania a zamestnanosti.

Ak materská škola zriadená obcou alebo mestom (okrem Bratislavy) nachádzajúcich sa na území BSK alebo mestskou časťou Bratislavy nemá právnu subjektivitu, prijímateľom dotácie je obec alebo mesto ako vlastníci nehnuteľnosti alebo mestská časť Bratislavy ako vlastník nehnuteľnosti alebo správca majetku vo vlastníctve Bratislavy. Dotácia sa poskytne na vytvorenie podmienok na rozvoj výchovy a vzdelávania.

Ak žiadateľom je materská škola s právnou subjektivitou so sídlom na území BSK alebo iná právnická osoba so sídlom na území BSK, dotácia sa poskytne na podporu a rozvoj vzdelávania a výchovy.

Povinnosť predložiť Zastupiteľstvu Bratislavského samosprávneho kraja na schválenie finančné príspevky nad 2 500,- €, po predchádzajúcom odporúčaní osobitnej komisie, ktorá bola zriadená Zastupiteľstvom Bratislavského samosprávneho kraja v zmysle Uznesenia č. 40/2010 zo dňa 11. 6. 2010, vyplýva z § 5 ods. 5 Všeobecného záväzného nariadenia č. 6/2012 o poskytovaní dotácií z rozpočtu Bratislavského samosprávneho kraja.

Podľa ustanovenia § 4 ods. 3 všeobecného záväzného nariadenia podáva žiadateľ žiadosť v sume nad 2. 500,- € najneskôr do 15.11. rozpočtového roka, ktorý predchádza rozpočtovému roku, na ktorý sa dotácia požaduje. Zastupiteľstvo Bratislavského samosprávneho kraja môže rozhodnúť o výnimke z tejto lehoty.

Žiadosti o poskytnutie dotácie posúdila dňa 25.05.2015 v súlade s § 5 ods. 5 Všeobecného záväzného nariadenia č. 6/2012 Osobitná komisia zriadená Zastupiteľstvom Bratislavského samosprávneho kraja uznesením č. 40/2010. Komisia odporučila Zastupiteľstvu Bratislavského samosprávneho kraja schváliť v súlade s § 4 ods. 3 Všeobecne záväzného nariadenia Bratislavského samosprávneho kraja č. 6/2012 o poskytovaní dotácií z rozpočtu Bratislavského samosprávneho kraja výnimku na podanie žiadosti. Komisia tiež odporučila Zastupiteľstvu Bratislavského samosprávneho kraja schváliť dotácie na bežné výdavky, kapitálové výdavky a refundácie v celkovej výške 301 500,- € z Podprogramu 1.1: Výkon funkcie predsedu, podpredsedov a poslancov zastupiteľstva Bratislavského samosprávneho kraja za účelom financovania projektu „Naša škôlka – náš kraj“.

Na financovanie dotácií je v schválenom rozpočte na rok 2015 v Podprograme 1.1: Výkon funkcie predsedu, podpredsedov a poslancov suma 197 000,- EUR. Na dofinancovanie dotácií do sumy 301 500,- EUR, navýšime výdavky v Podprograme 1.1: Výkon funkcie predsedu, podpredsedov a poslancov o sumu 104 500,- EUR z navýšenia príjmov z dane z fyzických osôb.

**Na Úrad Bratislavského samosprávneho kraja bolo do 21.05.2015 doručených 74 žiadostí v celkovej sume 974 295,41 €.** **Všetky žiadosti o dotáciu boli podané v termíne. Komisia odsúhlasila poskytnutie finančného príspevku pre 69 žiadostí.**

**Komisia neodsúhlasila 5 žiadateľom poskytnutie finančného príspevku:**

* Materská škola Prešovská 28
* Mestská časť Bratislava – Rača
* Materská škola Kríková 20 s elokovaným pracoviskom v objekte Šíravská 8 Bratislava
* Obec Slovenský Grob
* Obec Chorvátsky Grob

**Suma celkom pre všetky schválené žiadosti je 301 500,- €. Komisia pri posudzovaní žiadostí na zasadnutí dňa 25.05.2015 vychádzala zo snahy podporiť v rámci vyčleneného rozpočtu všetkých žiadateľov, ktorí spĺňali požadované podmienky k projektu „Naša škôlka – náš kraj“.**

**Záver:** v zmysle návrhu uznesenia odporúčame poslancom schváliť materiál tak, ako je uvedené v návrhu a v stanovisku osobitnej komisie zo dňa 25. 05. 2015.