**Bod č.**

**Zastupiteľstvo Bratislavského samosprávneho kraja**

Materiál na rokovanie Zastupiteľstva

Bratislavského samosprávneho kraja

26. júna 2015

**Správa z hodnotenia PHSR BSK 2014-2020**

**za rok 2014**

Materiál predkladá: Materiál obsahuje:

Ing. Martin Berta, CSc.1. Návrh uznesenia

podpredseda Bratislavského 2. Dôvodová správa

samosprávneho kraja 3. Stanoviská komisií

4. Príloha č. 1

Zodpovedná:

Mgr. Barbora Lukáčová

riaditeľka odboru stratégie, územného rozvoja a riadenia projektov

Spracovatelia:

Mgr. Martin Hakel, BA

vedúci oddelenia stratégie a územného rozvoja

Ing. Martin Bezek

referent oddelenia stratégie a územného rozvoja

Bratislava

Jún 2015

Návrh uznesenia

**UZNESENIE č. ........... / 2015**

zo dňa 26.06.2015

Zastupiteľstvo Bratislavského samosprávneho kraja po prerokovaní materiálu

**A. schvaľuje**

Správu z hodnotenia PHSR BSK 2014-2020 za rok 2014

**B. ukladá**

riaditeľovi úradu Bratislavského samosprávneho kraja:

Zaviesť navrhované opatrenia na rok 2015 vyplývajúce zo Správy z hodnotenia PHSR BSK 2014-2020 za rok 2014.

T: 31.12.2015

**D ô v o d o v á s p r á v a**

Bratislavský samosprávny kraj (ďalej len BSK) za účelom podpory regionálneho rozvoja podľa zákona č. 539/2008 Z.z. o podpore regionálneho rozvoja spracoval strednodobý strategický dokument Program hospodárskeho a sociálneho rozvoja BSK na roky 2014-2020 (ďalej len **PHSR BSK 2014-2020**), ktorý bol schválený Uznesením č. 46/2013 Zastupiteľstvom Bratislavského samosprávneho kraja dňa 21.6.2013.

V súlade s Uznesením č. 46/2013 Odbor stratégie, územného rozvoja a riadenia projektov spracoval **Správu z hodnotenia PHSR BSK 2014-2020 za rok** 2014 (ďalej len Správu) prostredníctvom ktorej sa zabezpečuje monitorovanie a hodnotenie plnenia PHSR BSK 2014-2020 za rok 2014.

Monitorovanie a hodnotenie predstavuje proces, ktorý systematicky skúma prínos z realizácie PHSR BSK 2014-2020 a jeho súlad s cieľmi stanovenými v strategickej časti a analyzuje účinnosť realizačných procesov a vhodnosť nastavenia jednotlivých opatrení a skupiny aktivít a pripravuje odporúčania na zvýšenie ich efektívnosti. Správa vychádza z piatich prioritných osí a jedenástich opatrení, ktoré boli definované v strategickej a programovej časti PHSR BSK 2014-2020.

**Samotné monitorovanie a následne hodnotenie prebiehalo v troch vrstvách:**

1. Vyhodnotenie merateľných ukazovateľov definovaných v PHSR BSK 2014-2020;
2. Analýza prostredia vplývajúceho na prioritné osi;
3. Analýza priebehu projektov definovaných Akčným plánom ÚBSK.

Záverom správy je návrhová časť, ktorá obsahuje opatrenia na rok 2015, zvyšujúce efektivitu plnenia PHSR BSK 2014-2020.

Správa bola v štádiu návrhu predložená na pripomienkovanie príslušným odborom Úradu BSK.

**1. Vyhodnotenie merateľných ukazovateľov definovaných v PHSR BSK 2014-2020**

Nasledovný grafický náhľad prezentuje porovnanie súčasného stavu v roku 2014 s cieľovými hodnotami naplánovanými na rok 2020. Grafické znázornenie bolo spracované na základe PHSR BSK 2014-2020, kapitoly B.7.6 „Sústava merateľných ukazovateľov“, ktorá predstavuje kvantitatívne premietnutie cieľov prostredníctvom sústavy merateľných ukazovateľov. Zdrojom monitorovacích ukazovateľov boli predovšetkým Národná stratégia regionálneho rozvoja SR a Národný program reforiem, ktorý sa predkladá každoročne na vládu SR ako aj Európskej Komisii. Detailnejší popis ukazovateľov je v samotnej Správe.

Ukazovatele prioritnej osi 1: Veda, výskum a inovácie

Ukazovatele prioritnej osi 2: Ľudské zdroje

Ukazovatele prioritnej osi 3: Zamestnanosť

Ukazovatele prioritnej osi 4: Konkurencieschopnosť, rast a podnikateľské prostredie

Ukazovatele prioritnej osi 5: Životné prostredie, zmena klímy a obnoviteľné zdroje energie

**2. Analýza prostredia vplývajúceho na prioritné osi**

V rámci monitorovania prostredia vplývajúceho na plnenie PHSR BSK 2014-2020 boli identifikované nasledovné trendy, ktoré najviac vplývajú na prioritné osi. Detailnejšie rozpracovanie analýzy prostredia vplývajúceho na prioritné osi je uvedená priamo v Správe. Analýza je štruktúrovaná do 3 oblastí: legislatívno-strategickej, ekonomicko-finančnej a inštitucionálno-ogranizačnej. Vplyv prostredia bol skúmaný na úrovni prostredia Európskej únie, prostredia Slovenskej republiky a prostredia Bratislavského kraja.

|  |  |  |
| --- | --- | --- |
| Prioritná os | Pozitívne trendy sledovaného obdobia | Negatívne trendy sledovaného obdobia |
| 1. Veda, výskum a inovácie | Zvýšenie výdavkov na výskum a vývoj/ inovácie (mierne stúpajúci trend), novovznikajúca strategicko-legislatívna podpora vedy a výskumu, vznik vedecko-technických parkov (Univerzitný vedecký park Univerzity Komenského v Bratislave, Univerzitný vedecký park STU, Centrum aplikovaného výskumu nových materiálov a transferu technológií SAV). | Nízka miera internacionalizácie, nízka miera zastúpenia v Európskych technologických platformách, nízka miera finančnej podpory zo strany štátu a súkromného sektoru, nízka miera efektívnosti (nízky počet medzinárodne uznaných patentov a nízky podiel high-tech výrobkov na celkovom objeme exportu), nízke čerpanie OP Výskum a vývoj. |
| 2. Ľudské zdroje | Rozvoj a podpora legislatívy, rozvoj koncepcie celoživotného vzdelávania, rozvoj spolupráce školstva s podnikateľskými subjektmi a inštitúciami, rozvoj projektu ESO. | Nízka miera prepojenia vedy, výskumu a školstva s podnikateľskými subjektmi, nízka miera elektronizácie verejnej správy. |
| 3. Zamestnanosť | Zvýšenie podpory zamestnanosti prostredníctvom legislatívy, rozvoj startupového ekosystému a infraštruktúry. | Nízka miera flexibility podnikateľských subjektov v nadväznosti na zamestnanosť. |
| 4.Konkurencieschopnosť, rast a podnikateľské prostredie | Zvýšenie výdavkov na podporu MSP a startupov, rozvoj legislatívy, zvýšenie kvality aj kvantity služieb zameraných na podporu podnikateľského prostredia, rozvoj infraštruktúry podporujúcej MSP a konkurencieschopnosť. | Nízka miera finančnej a nefinančnej podpory verejnej správy a štátu, byrokratické zaťaženie, korupcia. |
| 5. Životné prostredie, zmeny klímy a obnoviteľné zdroje energie | Rozvoj legislatívnej a inštitucionálnej podpory životného prostredia, zvyšovanie opatrení na zlepšenie kvality životného prostredia, efektívnejšie narábanie s komunálnym odpadom. | Nedostatočná finančná podpora, prehlbovanie trendu automobilovej dopravy, prehlbovanie problémov s dopravnou infraštruktúrou. |

**3. Analýza priebehu projektov definovaných Akčným plánom BSK**

Detailnejší popis obsahuje samotná Správa v ktorej sme sa zamerali najmä na komplexný pohľad plnenia opatrení projektmi úradu BSK a ich aktuálnym stavom rozpracovania. Stav projektov je vyjadrený prostredníctvom 4 fáz: zámer, projektová dokumentácia, žiadosť o NFP, realizácia projektu. Každá fáza predstavuje 25% rozpracovanosti projektu.

Prehľad 65 projektov Akčného plánu BSK rozdelených podľa opatrení v grafickom prevedení

**Prepojenia prioritných osí (PO 1-5) a opatrení (Opatrenia 1-11) PHSR BSK 2014-2020**

**Návrhová časť - opatrenia na rok 2015**

Vyhodnotenie merateľných ukazovateľov za roky 2010-2014 dominantne neobsahuje vyhodnotenie za rok 2014, nakoľko časť údajov a štatistík za daný rok nebola zverejnená štatistickým úradom Slovenskej republiky, Eurostatom – štatistickým úradom Európskej únie, ani inými dostupnými zdrojmi. Okrem toho sa v prípade ukazovateľa PO2.6 Osoby v hmotnej núdzi (%) z celkového počtu obyvateľov zmenila metodika výpočtu, ktorá výrazne ovplyvnila vzťah medzi súčasnou a plánovanou hodnotou. Vzhľadom na potrebu dokonalejšieho monitorovania implementácie PHSR BSK 2014-2020 navrhujeme niekoľko zmien v prvom rade v oblasti ukazovateľov. Na rok 2015 bolo celkovo navrhnutých 4 **opatrenia**, ktoré sú rozdelené do dvoch kategórií: všeobecné opatrenia zamerané vo všeobecnosti platné na celé PHSR BSK 2014-2020 a ide skôr o opatrenia technického charakteru. Druhou kategóriou opatrení sú špecifické opatrenia zamerané na konkrétne prioritné osi. Na rok 2015 boli naplánované 3 špecifické opatrenia.

|  |  |
| --- | --- |
| **Označenie** | **Všeobecné opatrenia** |
| **PHSR BSK 2014-2020** | |
| PHSR\_O15.1 | **Optimalizácia merateľných ukazovateľov a uvedenie do súladu s dostupnou štatistikou** |
| PHSR BSK 2014-2020 kvantifikoval prostredníctvom skupiny merateľných ukazovateľov v jednotlivých prioritných osiach strategické ciele. Ich samotné nastavenie vychádzalo najmä z Národnej stratégie regionálneho rozvoja ako aj Národného programu reforiem 2013. V priebehu implementácie prvého roku PHSR BSK 2014-2020 boli niektoré ukazovatele upravené z hľadiska metodiky výpočtu (napr. osoby v hmotnej núdzi (%) z celkového počtu obyvateľov), prípadne neboli dostupné pre priebežné monitorovanie ( napr. Emisia skleníkových plynov mimo ETS). Ďalším nedostatkom ukazovateľov je neskoršie obdobie publikovania (2 až 3 roky), relevantnými štatistickými zdrojmi (napr. spotreba elektriny, korupcia, patentové prihlášky na EPÚ, citácie na výskumníka). Z tohto dôvodu je potrebné zaviesť v jednotlivých prioritných osiach nové ukazovatele, ktoré budú kompenzovať nedostatočný obraz o pokroku v danej téme spôsobenom neskorým publikovaním údajov, alebo úplne nahradiť tie ukazovatele, ktoré sa prestali sledovať. | |
| **Označenie** | **Špecifické opatrenia** |
| **PO**1: **Veda, výskum a inovácie** | |
| PO1-O15.2 | **Iniciovanie vzniku Rady pre implementáciu inovačnej stratégie** |
| Založenie platformy vedúcich predstaviteľov organizácií aktívnych v oblasti vedy, výskumu a inovácií za účelom zvýšenia efektívnosti a účinnosti inovačnej politiky v regióne s vysokým potenciálom vo vede a výskume. | |
| **PO4: Konkurencieschopnosť, rast a podnikateľské prostredie** | |
| PO4-O15.3 | **Podpora občianskych združení založených miestnou samosprávou a partnermi v získaní štatútu Miestnej akčnej skupiny** |
| Program rozvoja vidieka 2014-2020 umožňuje vznik Miestnej akčnej skupiny aj na území Bratislavského kraja. Miestna akčná skupina je nástroj prostredníctvom ktorého sú zapojené miestne iniciatívy a malé projekty podporujúce rozvoja vidieka. Financovanie takýchto projektov je podmienený získaním štatútu Miestnej akčnej skupiny o ktorý sa uchádza občianske združenie založené miestnou samosprávou, miestnymi podnikateľmi a neverejným sektorom. | |
| **PO5: Životné prostredie, zmeny klímy a obnoviteľné zdroje energie** | |
| PO5-O15.4 | **Aktualizácia, respektíve vytvorenie nového Plánu dopravnej obsluhy** |
| Plán dopravnej obsluhy vytvára základný dokument pre budovanie integrovaného dopravného systému v Bratislavskom kraji. BSK za účelom koordinácie ďalších aktivít v regióne v programovom období 2014-2020 plánuje vypracovať nový Plán dopravnej obsluhy pre zohľadnenie meniacich sa dopravných vzťahov a požiadaviek na zabezpečenie efektívnej mobility obyvateľov kraja | |

**PHSR BSK 2014-2020 zohral kľúčovú úlohu počas prípravy nových operačných programov na programové obdobie 2014-2020. Vzhľadom na pokrok v príprave operačných programov dosiahnutý aj vďaka pripravenosti Bratislavského samosprávneho kraja bolo možné presadiť investície z európskych štrukturálnych a investičných fondov do infraštruktúry vzdelávania, dopravy a sociálnych služieb.**

**Správa z hodnotenia PHSR BSK 2014-2020 za rok 2014 predstavuje širokospektrálny monitorovací nástroj, ktorý analyzoval trendy vplývajúce na napĺňanie cieľov PHSR BSK 2014-2020, vývoj sledovaných merateľných ukazovateľov, a zostavil opatrenia, ktoré vplývajú na napĺňanie cieľov PHSR BSK 2014-2020, predstavil stav projektov definovaných Akčným plánom BSK a definoval spätnú väzbu pre samotný program PHSR BSK 2014-2020. Vzhľadom na to, že systém monitorovania a hodnotenia je dôležitým prvkom v procese implementácie dokumentu naviazaného na finančné zdroje určené na rozvoj, aj ďalšie Správy z hodnotenia PHSR BSK 2014-2020 budú v prvom rade upozorňovať na nedostatočné plnenie a zavádzať opatrenia za účelom dosiahnutia pokroku.**

**Prílohy:**

**Príloha č. 1:** Správa z hodnotenia PHSR BSK 2014-2020 za rok 2014 - **CD**