**Bod č. Zastupiteľstvo Bratislavského samosprávneho kraja**

Materiál na rokovanie Zastupiteľstva

Bratislavského samosprávneho kraja

26. júna 2015

**Návrh**

**Integrovaný dopravný systém v Bratislavskom kraji**

**Zmena dokumentu Delenie tržieb medzi dopravcov BID**

Materiál predkladá: Materiál obsahuje:

Ing. Martin Berta 1. Návrh uznesenia

podpredseda BSK 2. Dôvodová správa

3. Prílohy

Zodpovedný:

Ing. Marian Rovenský

predseda predstavenstva

Bratislavská integrovaná doprava, a.s.

Spracovatelia:

Ing. Zuzana Horčíková

riaditeľka odboru dopravnej integrácie

Bratislavská integrovaná doprava, a.s.

Ing. Peter Války

vedúci oddelenia ekonomiky dopravy

Bratislavská integrovaná doprava, a.s.

Bratislava

jún 2015

Návrh uznesenia

**UZNESENIE č. ........... / 2015**

zo dňa 26. 06. 2015

Zastupiteľstvo Bratislavského samosprávneho kraja po prerokovaní materiálu

**A. schvaľuje**

A.1. zmenu dokumentu *Delenie tržieb medzi dopravcov BID*,schváleného zastupiteľstvom Bratislavského samosprávneho kraja uznesením 77/2010 zo dňa 05.11.2010 a schváleného zastupiteľstvom hlavného mesta SR Bratislavy uznesením č. 798/2009 zo dňa 19.11.2009.

Predmetom zmeny je znenie bodu *2.2 Dekombinácia adresného cestovného lístka medzi zóny* tak, že sa zmení text prvej odrážky na:

* *Ak obsahuje mestské zóny 100+101, je z predaja CL odpočítané čiastka daná tarifnou tabuľkou. Táto čiastka je rozdelená medzi zóny 100 a 101 v pomere podielu ich miestokilometrov.*

Upravený text bodu *2.2 Dekombinácia adresného cestovného lístka medzi zóny* je účinný od mesiaca nasledujúceho po mesiaci po ktorom schváli zmenu Zastupiteľstvo BSK.

A.2. v prípade, žemateriál v zmysle bodu A1 tohto uznesenia nebude v rovnakom znení schválené Mestským zastupiteľstvom hl. mesta SR Bratislavy najneskôr do 90 dní od schválenia tohto uznesenia, stráca toto uznesenie platnosť.

**B. ukladá**

riaditeľovi Úradu Bratislavského samosprávneho kraja

B.1. v zmysle bodu A.1. zapracovať finančné dopady do rozpočtu na nasledovné roky.

T: priebežne

**D ô v o d o v á s p r á v a**

Dňom 1.6.2013 bola spustená I. etapa IDS BK na území hlavného mesta SR Bratislava a v okrese Malacky, ktorou sa realizovala čiastočná tarifná integrácia - zavedenie predplatných cestovných lístkov platných na integrovanom území u dopravcov Dopravný podnik Bratislava, Slovak Lines a Železničná spoločnosť Slovensko.

Delenie tržieb medzi dopravcov v IDS BK sa realizuje na mesačnej báze v zmysle schváleného materiálu „*Delenie tržieb medzi dopravcov BID*“. Vybrané tržby sa v prvom kroku rozdelia na tržby jednotlivých zón a následne sa tržba v zóne prerozdelí medzi dopravcov v nej pôsobiacich. Parametrom deľby sú skutočne zrealizované výkony dopravcov vyčíslené v ponúkaných miestových kilometroch. Na zabezpečenie objektívnej deľby tržieb medzi dopravcov sa zrealizujú dopravné prieskumy v dopravných prostriedkoch všetkých dopravcov zapojených do IDS BK. Od spustenia I. etapy boli vykonané tri dopravné prieskumy, posledný bol realizovaný v dňoch 14. až 25. marca 2015.

V schválenej metodike je pre rozdelenie tržieb medzi zóny 100 a 101 stanovený pevný koeficient 2:1 (tzn. 2 diely do zóny 100, jeden diel do zóny 101). V praxi sa však preukázalo, že takéto nastavenie koeficientu nezodpovedá skutočným výkonom v týchto dvoch zónach, ich priemerný pomer sa pohybuje okolo pomeru 3:1:

* zóna 100: 316.903.308 mkm
* zóna 101: 122.264.819 mkm

**Z toho dôvodu navrhujeme zmeniť pevný koeficient 2:1 na koeficient podľa skutočne realizovaných miestových kilometrov. Navrhovaná zmena už bola schválená Uznesením zastupiteľstva HMB č. 1687/2014 zo dňa 25.09.2014** (príloha č. 1) **a Uznesením zastupiteľstva BSK č. 65/2014 zo dňa 03.10.2014** (Príloha č. 2)**. Pre zavedenie do praxe bolo však potrebné aj rozhodnutie tretieho partnera - MDVRR SR – ktoré sme však získali až po poslednom prieskume 24.04.2015** (príloha č. 3)**. Platnosť uznesení však medzi časom vypršala, preto návrh predkladáme opäť.**

Navrhované riešenie si vyžaduje úpravu textu schváleného dokumentu *Delenie tržieb medzi dopravcov BID* (príloha č. 4) v bode *2.2 Dekombinácia adresného cestovného lístka medzi zóny* v prvej odrážke nasledovne:

* *Ak obsahuje mestské zóny 100+101, je z predaja CL odpočítané čiastka daná tarifnou tabuľkou. Táto čiastka je rozdelená medzi zóny 100 a 101 ~~v pomere 2:1~~ v pomere podielu ich miestokilometrov.*

Zvyšné ustanovenia dokumentu, ako aj zvyšný text v samotnom bode 2.2 zostáva bez zmeny.

Spoločnosť BID po schválení tejto zmeny spracuje aktualizáciu dokumentu a sprístupní ho na webovej stránke.

Porovnanie dopadu tejto zmeny je v tabuľke č.1.

|  |  |  |
| --- | --- | --- |
| **Dopravca** | **Súčasný stav**  **(koeficient 2:1)** | **Nový stav**  **(koeficient podľa mkm)** |
| provízia predajcu | 0,81 € | 0,81 € |
| DPB | 24,43 € | 24,61 € |
| SL | 0,93 € | 0,86 € |
| ZSSK | 0,73 € | 0,62 € |

*Tabuľka č. 1: Príklad rozdelenia tržby z 30-dňového PCL 100+101 v hodnote 26,90€*

V prípade zmeny koeficientu sa tieto dopady budú meniť každý jeden mesiac, v ktorom bude zmena platiť, v priemere o sumu uvedenú v tabuľke č. 2. Údaje boli vypočítané na základe skutočnosti za mesiac marec 2015.

|  |  |  |
| --- | --- | --- |
| **Dopravca** | **Súčasný stav**  **(koeficient 2:1)** | **Nový stav**  **(koeficient podľa mkm)** |
| DPB | 0 € | 14 405 € |
| SL | 0 € | - 6 035 € |
| ZSSK | 0 € | - 8 370 € |

*Tabuľka č. 2: Dopady na dopravcov po zmene koeficientu za jeden mesiac*

Materiál je v rovnakom znení predložený na rokovanie Zastupiteľstva BSK a Mestského zastupiteľstvo Hlavného mesta SR Bratislavy.

V zmysle návrhu uznesenia odporúčame poslancom schváliť materiál tak, ako je uvedené v návrhu.

**Prílohy:**

Príloha č. 1 – Uznesenie Mestského zastupiteľstva HMB č. 1687/2014 zo dňa 25.09.2014

Príloha č. 2 – Uznesenie Zastupiteľstva BSK č. 65/2014 zo dňa 03.10.2014

Príloha č. 3 – Súhlas MDVRR SR so zmenou koeficientu deľby tržieb v zónach 100 a 101

Príloha č. 4 – Materiál: Delenie tržieb medzi dopravcov BID