**Bod č. Zastupiteľstvo Bratislavského samosprávneho kraja**

Materiál na rokovanie Zastupiteľstva

Bratislavského samosprávneho kraja

dňa 26. jún 2015

**Informácia**

**o vybavených interpeláciách poslancov Zastupiteľstva Bratislavského samosprávneho kraja zo dňa 24.4.2015**

Materiál predkladá: Materiál obsahuje:

MUDr. Valerián Potičný, MPH 1. Návrh uznesenia

riaditeľ Úradu Bratislavského 2. Dôvodová správa

samosprávneho kraja 3. Prílohy č. 1 – 2

Zodpovedná:

PaedDr. Barbora Oráčová, PhD.

riaditeľka kancelárie predsedu

Spracovatelia:

Mgr. Jana Vaculová

vedúca Organizačného oddelenia KP

Mgr. Diana Kovačovská

referentka Organizačného oddelenia KP

Bratislava

Jún 2015

Návrh uznesenia

**UZNESENIE č. ........... / 2015**

zo dňa 26. 06. 2015

Zastupiteľstvo Bratislavského samosprávneho kraja po prerokovaní materiálu

**berie na vedomie**

informáciu o vybavených interpeláciách poslancov Zastupiteľstva Bratislavského samosprávneho kraja zo dňa 24.4.2015

**INFORMÁCIA O VYBAVENÝCH INTERPELÁCIÁCH POSLANCOV ZASTUPITEĽSTVA BRATISLAVSKÉHO SAMOSPRÁVNEHO KRAJA**

**ZO DŇA 24.4.2015**

**1.** **Interpelácia poslanca Mgr. Lukáša Pokorného**

Interpelovaný bol:

Ing. Pavol Frešo, predseda BSK

Predmet interpelácie:

Návrh na určenie prebytočného majetku a vyhlásenie OVS na predaj nehnuteľného majetku – areálu bývalej SPŠCH, Račianska 78 a DM Račianska 80, BA

Text interpelácie:

Nekonaním vo veci vyhlásenia OVS na predaj objektov SPŠCH a DM na Račianskej ulici vznikajú finančné škody a prichádzajú k neplneniu rozpočtu v položke kapitálové príjmy. Žiadam o stanovisko, aký bude postup pri využití tohto majetku. V predmetnej veci je potrebné konať.

Vybavenie interpelácie:

Príloha č. 1 – List zo dňa 21.05.2015

**2.** **Interpelácia poslanca Ing. Mgr. art. Romana Maroša**

Interpelovaný bol:

MUDr. Potičný Valerián, MPH, riaditeľ Úradu BSK

Predmet interpelácie:

Múzeum Ferdiša Kostku

Text interpelácie:

Žiadam o informáciu o stave múzea F. Kostku v Stupave, ako aj informáciu o celkovom zámere a využití.

Vybavenie interpelácie:

Príloha č. 2 – List zo dňa 19.05.2015 s prílohami – Oznámenie o majetkovoprávnom usporiadaní objektu Múzea Ferdiša Kostku zo dňa 16.04.2014; Stanovisko k podnetu na odstránenie navýšeného terénu pri stene budovy Múzea Ferdiša Kostku zo dňa 08.10.2013



Mgr. Art.

Roman Maroš

Poslanec Zastupiteľstva

Bratislavského samosprávneho kraja

Naša zn. Vaša zn. Vybavuje Telefón Dátum

02971/2015/ORG Šenkirik 0911679811 19.5.2015

Vážený pán poslanec,

na zasadnutí Zastupiteľstva Bratislavského samosprávneho kraja 24.4.2015 ste ma formou interpelácie požiadali o informáciu o stave Múzea Ferdiša Kostku V Stupave o zámeroch jeho ďalšieho využitia.

Múzeum Ferdiša Kostku (MFK) je detašované pracovisko Malokarpatského múzea Pezinok a sídli v dvoch stavebných objektoch tradičnej ľudovej architektúry z nepálenej tehly. V obidvoch budovách sa začala neúnosne zvyšovať vlhkosť a objavili sa statické deštrukcie, takže v roku 2011 sme museli múzeum z technických príčin uzatvoriť. Zbierkový fond je deponovaný v náhradných priestoroch a prebieha jeho konzervovanie a reštaurovanie.

Oddelenie kultúry Úradu BSK dalo ešte v roku 2012 vypracovať odborný posudok stavebno-technického stavu objektov MFK. Statik (Ing. V. Kohút) počas obhliadky konštatoval, že primárnou príčinou deštrukcií je vlhnutie zvislých konštrukčných prvkov (múrov), spôsobené zvýšením niveliet okolitého terénu, v dôsledku stavebnej činnosti na susediacej parcele (vyvýšená skalka nasadená na múr MFK bez potrebného odstupu, poškodená strecha a odvod zrážkovej vody a zanedbaná starostlivosť zo strany správcu, Malokarpatského múzea Pezinok).

Správca objektu v súčinnosti s investičným oddelením Úradu BSK okamžite prijal a priebežne plní opatrenia na elimináciu uvedených vplyvov (inštalácia a obsluha odvlhčovačov, oprava strechy a zvodov zrážkovej vody, čistenie rín, odčerpávanie vody z pivnice pod objektom).

Situáciu skomplikovali majetkovo-právne problémy: jeden zo stavebných objektov z právneho hľadiska „neexistoval“, nebol zavedený ani v katastrálnej evidencii, ani majetku BSK, ani v Ústrednom zozname pamiatkového fondu. Župe sa podarilo tieto nedostatky odstrániť, o čom sme informovali aj vtedajšieho primátora Stupavy (list 16.4.2014).

Ďalším problémom je neprístupnosť stavebných objektov MFK zo strán susediacich parciel, ktorých hranice „lícujú“ pôdorys stavieb a neochota majiteľa susednej parcely odstrániť terénne úpravy (vyvýšená skalka) z tesnej blízkosti múru MFK. Malokarpatské múzeum ako správca MFK požiadal o súčinnosť príslušný stavebný úrad (MÚ Stupava). V odpovedi stavebný úrad súčinnosť prakticky odmietol (8.10.2013).

V roku 2014 Malokarpatské múzeum Pezinok obstaralo hydrogeologický prieskum a v súčasnosti odbor investičných činností, správy majetku a verejného obstarávanie pripravuje podklady pre obstaranie projektovej dokumentácie a samotnej rekonštrukcie.

Budúce využitie objektov MFK má nadväzovať na pôvodný koncept, t.j. prezentovať tvorbu významného ľudového umelca Ferdiša Kostku, objekty tradičnej ľudovej architektúry, miestnu tradíciu hrnčiarstva a tradičnú technológiu (habánska horizontálna pec). Žiaľ, za súčasného stavu nie je možný rozvoj MFK: úzky prístup je obmedzený cez nehnuteľnosť v súkromnom vlastníctve a areál neposkytuje možnosti atraktívnych aktivít (interaktívne podujatia, tvorivé dielne, služby). Pre ďalšiu existenciu a činnosť múzea preto považujeme za dôležitý koordinovaný postup v súčinnosti s mestom Stupava.

Prílohy:

* List riaditeľa Ú BSK zo 16.4.2014
* List primátora Stupavy z 8.10.2013

MUDr. Valerián Potičný, MPH, v. r.

riaditeľ Úradu BSK