**Bod č.**

**Zastupiteľstvo Bratislavského samosprávneho kraja**

Materiál na rokovanie Zastupiteľstva

Bratislavského samosprávneho kraja

dňa 26. júna 2015

**Stratégia**

**rozvoja kultúry v Bratislavskom samosprávnom kraji na roky 2015 - 2020**

**Predkladateľ**:  **Materiál obsahuje:**

PhDr. Alžbeta Ožvaldová 1. Návrh uznesenia

podpredsedníčka 2. Dôvodová správa

Bratislavského samosprávneho kraja 3. Stratégia rozvoja kultúry v Bratislavskom

samosprávnom kraji na roky 2015-2020

**Zodpovedná:**

Mgr. art. Zuzana Šajgalíková

riaditeľka odboru cestovného ruchu a kultúry

Úradu BSK

**Spracovatelia:**

Mgr. Rastislav Šenkirik

vedúci oddelenia kultúry Úradu BSK

Mgr. art. Zuzana Šajgalíková

riaditeľka odboru cestovného ruchu a kultúry Úradu BSK

Mgr. Ladislav Snopko predseda komisie kultúry Zastupiteľstva BSK

Bratislava

jún 2015

N á v r h u z n e s e n i a

**UZNESENIE č. ..... /2015**

zo dňa 26.06.2015

**Zastupiteľstvo Bratislavského samosprávneho kraja po prerokovaní materiálu**

**S c h v a ľ u j e**

Stratégiu rozvoja kultúry v Bratislavskom samosprávnom kraji na roky 2015 - 2020

**D ô v o d o v á s p r á v a**

Efektívny výkon originálnych a prenesených kompetencií samosprávnych krajov je podmienený aj systémovým a koncepčným prístupom, strategickým plánovaním a vhodným nastavením regionálnych politík. Predpokladom takéhoto prístupu je aj vypracovanie relevantných koncepčných a strategických dokumentov.

Bratislavský samosprávny kraj mal vypracovanú „Koncepciu rozvoja kultúry a športu v podmienkach BSK v rokoch 2002 – 2005“. Od roku 2005 nemá Bratislavský samosprávny kraj aktuálny programový dokument pre oblasť kultúry.

Zastupiteľstvo Bratislavského samosprávneho kraja zaviazalo uznesením č. 24/2014 riaditeľa Úradu BSK vypracovať stratégiu rozvoja kultúry. Odbor cestovného ruchu a kultúry Úradu BSK v súlade s citovaným uznesením vypracoval **pracovný návrh Stratégie rozvoja kultúry v podmienkach Bratislavského samosprávneho kraja na roky 2015 – 2020**.

Uvedený návrh stratégie bol konzultovaný s odborom stratégie územného rozvoja a riadenia projektov Úradu BSK, s kultúrnymi zariadeniami v zriaďovateľskej pôsobnosti BSK, relevantným zástupcom cca 150 nezávislých subjektov kultúrnej obce (Ku.Ba – kultúrna Bratislava) a magistrátom Bratislavy. Materiál bol predložený do komisií Zastupiteľstva BSK: Komisia kultúry, finančná komisia, komisia európskych záležitostí, regionálnej spolupráce a cestovného ruchu a komisie regionálneho rozvoja, územného plánu a životného prostredia. Pripomienky a pozmeňujúce návrhy boli následne zapracované do návrhu **Stratégie rozvoja kultúry v Bratislavskom samosprávnom kraji na roky 2015 – 2020**, ktorý dňa 15.06.2015 schválili komisia kultúry a komisia európskych záležitostí, regionálnej spolupráce a cestovného ruchu Zastupiteľstva BSK.